stanford-oval/wikipedia huggingface dataset:
סירנו ברט

| --- | --- |

מייג'ור ברט במהלך מלחמת העולם הראשונה, לאחר שקיבל את צלב השירות המצוין.
 לידה:  31 באוקטובר 1891 פורטלנד, אורגון, ארצות הברית 
 פטירה:  9 בספטמבר 1952 (בגיל 60) סנטה ברברה, קליפורניה, ארצות הברית 
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  אוניברסיטת המדינה של אורגון 
 השתייכות:  ארצות הברית צבא ארצות הברית
 תקופת הפעילות:  1916–1943 (כ־27 שנים)
 דרגה:   בריגדיר גנרל
 תפקידים בשירות
 מפקד דיוויזיית השריון ה-5
 פעולות ומבצעים
 המהפכה המקסיקנית  מלחמת העולם הראשונה   מלחמת העולם השנייה
 עיטורים
   צלב השירות המצוין     מדליית השירות המצוין     כוכב הכסף
 
סירנו אלמר ברט (באנגלית: Sereno Elmer Brett;‏ 31 באוקטובר 1891 – 9 בספטמבר 1952) היה קצין בצבא ארצות הברית בדרגת בריגדיר גנרל ששירת במלחמת העולם הראשונה ומילא תפקיד חשוב, גם אם פחות ידוע, בפיתוח לוחמת השריון של צבא ארצות הברית.
ביוגרפיה

סירנו אלמר ברט נולד ב-31 באוקטובר 1891 בפורטלנד שבאורגון להוריו ג'יימס ברט וקלרה מרי דה לייל הרווי. הוא למד באוניברסיטת המדינה של אורגון וסיים תואר ראשון בפקולטה לחקלאות בשנת 1916. לאחר סיום לימודיו התגייס ברט לצבא, וב-28 בנובמבר 1916, לאחר הכשרתו, הוא מונה ללוטננט משנה במשמר הלאומי של אורגון.
באותה השנה נשלח ברט להשתתף במשלחת פנצ'ו וייה, מבצע של צבא ארצות הברית שנועד לדכא את כוחותיו של פנצ'ו וייה במהלך המהפכה המקסיקנית. במבצע השתתף גם ג'ורג' פטון שהיה אז לוטננט. במהלך מלחמת העולם הראשונה נשלח ברט לאירופה יחד עם גייסות הטנקים של חיל המשלוח האמריקני וקודם לדרגת קפטן ב-25 ביולי 1917.
ברט, אז מייג'ור, פיקד על גדוד הטנקים ה-326 והוביל את מתקפת הטנקים הראשונה של צבא ארצות הברית במלחמת העולם הראשונה בקרב סן-מייל. על תפקודו בקרב קיבל ברט את צלב השירות המצוין. בפירוט הסיבות להענקת העיטור נכתב: "נשיא ארצות הברית של אמריקה... העניק בעונג את צלב השירות המצוין למייג'ור סירנו אלמר ברט, צבא ארצות הברית, על גבורה יוצאת דופן בקרב בעת שפיקד על גדוד הטנקים ה-326 ליד רישסורט [Richecourt], צרפת, 12 בספטמבר 1918. ביום הראשון של מתקפת סן-מייל מייג'ור ברט הוביל את הגדוד שלו מרישסורט לבואה קארט דה רזרב [Bois Quart De Reserve] לנוכח אש מקלעים וארטילריה חזקה, וקור רוחו ואומץ ליבו שימשו דוגמה לגדוד כולו".
לאחר שפטון נפצע, מילא ברט את מקומו כמפקד חטיבת הטנקים הראשונה של חיל המשלוח במתקפת מז-ארגון. בין ה-26 בספטמבר ל-10 בנובמבר (1918) החטיבה תמכה ב-8 דיוויזיות של הארמייה הראשונה ב-18 תקיפות שונות. על פיקודו על החטיבה במתקפת מז-ארגון קיבל ברט את מדליית השירות המצוין. בפירוט הענקת המדליה נכתב בין היתר: "בהישגיו המקצועיים המבריקים, יכולתו הטכנית ובמנהיגות בלתי רגילה תרם באופן בולט להצלחתה של הארמייה הראשונה".
עיטורים נוספים אותם קיבל במלחמת העולם הראשונה היו כוכב הכסף, לב הארגמן (פעמיים), צלב המלחמה (גרסת 1914-1918) ואות לגיון הכבוד.
לאחר מלחמת העולם הראשונה, עסק ברט לצד פטון ואייזנהאואר בהפקת לקחים מלוחמת השריון במלחמת העולם הראשונה ובפיתוח לוחמת השריון המודרנית. ב-1919 השתתף יחד עם אייזנהאואר בשיירת הרכבים הטרנסקונטיננטלית המפורסמת. ברט נשאר בצבא בשנים שבין מלחמות העולם. בהמשך שירת בתפקיד ראש המטה של הדיוויזיה המשוריינת הראשונה ולאחר מכן במטה של הדיוויזיה המשוריינת החמישית כשזו התכוננה בשנים 1942–1943 למערכה באירופה. בפברואר 1942 קודם לדרגת בריגדיר גנרל, אך באוקטובר 1943 פרש מסיבות רפואיות.
סירנו ברט מת ב-9 בספטמבר 1952 בסנטה ברברה שבקליפורניה.
הערות שוליים

1 2  "סירנו אלמר ברט" באתר projects.militarytimes (באנגלית)
סימן שאני גדול

| --- | --- |
עטיפת הספר
עטיפת הספר
 מידע כללי
 מאת:  יהודה אטלס
 איורים:  דני קרמן
 שפת המקור:  עברית
 סוגה:  ספרות ילדים
 הוצאה
 הוצאה:  הד ארצי
 תאריך הוצאה:  1997
 מספר עמודים:  55
 קישורים חיצוניים
 הספרייה הלאומית:  001778268
סימן שאני גדול הוא ספר ילדים שכתב יהודה אטלס ואייר דני קרמן, ויצא בשנת 1997 בהוצאת הד ארצי.
מבנה הסיפור

אין מדובר בסיפור עם התחלה, אמצע וסוף. במקום המבנה הזה, שבדרך כלל הוא זה שנוכח, הסיפור כולו מורכב מהוכחות למעבר סופי מילדות לשלב מתקדם יותר בחיים, כשהילד גדול יותר. בסיפור סיטואציות מוכרות לכל וההבדלים בין מצב למצב בולטים. גם האיורים מסייעים להמחשת המעבר: כל פעם מופיעים שני איורים- האיור הראשון מתאר את המקרה הראשון, שקרה לדמות בסיפור בילדותה, והאיור השני מיוחס לאותה שנים אחר כך. כמו כן האיורים של המצבים המתקדמים יותר בולטים יותר מהאיורים המתייחסים למה שקרה בעבר.
השינויים שחלים בדמות מעידים על דברים שונים שפיתחה לאורך השנים שעברו, כגון כישרון, התבגרות וחוכמה.
כל משפט בסיפור מתחיל ב"כש" ומתייחס לסימן המעיד על הגדילה.
ערך זה הוא קצרמרבנושא ספרות. אתם מוזמנים לתרום לוויקיפדיה ו.
סגינו

| --- | --- |
חותם סגינוחותם סגינו

 מדינה:  ארצות הברית ארצות הברית
 מדינה:  מישיגן מישיגן
 מחוז:  סגינו
 ראש העיר:  ברנדה מור (נכון ל-2023)
 תאריך ייסוד:  1815 
 שטח:  18.1 מייל רבוע
 גובה:  180 מטרים
 אוכלוסייה:  ‏
  ‑ בעיר:  44,202 (1 באפריל 2020)
 קואורדינטות:  43°25′12″N 83°57′00″W﻿ / ﻿43.4199247°N 83.9500261°W﻿ / 43.4199247; -83.9500261 
 אזור זמן:  UTC -5
 https://www.saginaw-mi.com/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סגינו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סגינו(למפת מישיגן רגילה) דטרויט לאנסינג גרנד ראפידס וורן פלינט מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריסגינו(למפת מישיגן מוגדלת) דטרויט לאנסינג גרנד ראפידס וורן פלינט מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריסגינו  he tabBackground:;tabBorder:#aaa;defaultTab:0;
 
סגינו (באנגלית: Saginaw) היא עיר שמשמשת כמושב המחוז של מחוז סגינו (אנ') במישיגן, ארצות הברית.
גאוגרפיה

העיר ממוקמת כ-768 ק"מ מבירת ארצות הברית, וושינגטון די. סי., וכ-142 ק"מ מבירת מישיגן, דטרויט.
אקלים

הטמפרטורה הממוצעת היא 8 מעלות צלזיוס. החודש הכי חם הוא יולי (22 מעלות צלזיוס). החודש הכי קר הוא ינואר (-10 מעלות צלזיוס). כמות המשקעים הממוצעת היא 1,065 מילימטרים בשנה. חודש מאי הוא החודש שיש בו הכי הרבה גשם (134 מ"מ גשם), וחודש מרץ הוא החודש שיש בו הכי פחות גשם (46 מ"מ גשם).
ערים תאומות

יפן טוקושימה, יפן
קנדה קיימברידג' (אנ'), אונטריו, קנדה
מקסיקו ספופן, מקסיקו
ניגריה אבקה (אנ'), ניגריה
גאנה אמאנוקרום (אנ'), גאנה
הערות שוליים

↑  Coordinate Distance Calculator, boulter.com
↑  Coordinate Distance Calculator, boulter.com
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007557324305171  GND: 4267399-9  LCCN: n80118494  MusicBrainz: bfcb689c-a5c7-4442-bb8e-81df3eb7f861  NARA: 10045854  SUDOC: 196459796  VIAF: 135473759   WorldCat (עם VIAF): 135473759 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
סירניים

| סירניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
תת־סדרה:: סירנים
משפחה:: סירניים
שם מדעי
 Sirenidae ‏גריי, 1825

סִּירֵנִיִּים (שם מדעי: Sirenidae) היא משפחה של בעלי זנב והיא המשפחה היחידה מתת-סדרת הסירנים (Sirenoidea). זו אחת הקבוצות הפרימיטיביות ביותר של הדו-חיים.
משפחה זו כוללת מינים דמויי צלופח החיים רק במים, הם בעלי גפיים קדמיים קטנים וחסרי גפיים אחוריות. אורכם נע בין 25 ל-95 ס"מ. השלד של חלקם מורכב מסחוס והם בעלי זימים חיצוניים, גם אצל הבוגרים. תפוצתם בטבע היא בדרום מזרחה של ארצות הברית ובצפון מקסיקו.
לסירנים אין שיניים והלסת שלהם מזכירה מקור, איתה הם שואבים במהירות טרף קטן. הם ניזונים מתולעים שונות, חסילונים, חלזונות קטנים ואצות.
בתקופות יובש הם יכולים לעצור את נשימתם, להתחפר בבוץ ולחכות בתרדמה עד לבוא הגשמים והם יכולים לעלות ליבשה לשם כך ולהסתמך על ריאותיהם הקטנות.
מיון

במשפחה זו ישנם 2 סוגים קיימים ו-4 מינים:
משפחת סירניים (Sirenidae)
סוג הברוזאורוס (Habrosaurus) - נכחד
סוג Kababisha - נכחד
סוג Noterpeton - נכחד
סוג סירן ננסי (Pseudobranchus)
מין סירן ננסי דרומי (Pseudobranchus axanthus)
מין סירן ננסי צפוני (Pseudobranchus striatus)
סוג סירן (Siren)
מין סירן קטן (Siren intermedia)
מין סירן גדול (Siren lacertina)
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| דו-חיים |
| --- | --- | --- |
| חסרי רגליים | תולעניים • תולעני זנב אסייתיים • תולעני זנב ניאוטרופיים • תולענים אפריקניים • תולעני מים • תולענים הודיים • דרמופידיים • הרפליים • אינדוטיפליים • סיפונופידיים |    |
| בעלי זנב | בעלי זנב |    |
| סלמנדרות ענק | סלמנדרות ענקיות • הינוביים |    |
| סלמנדרות | סלמנדרות חפרפרת • אמפיומיים • דיכמפטודוניים • פלתודוניים • פרוטיאוסיים • סלמנדרות אולימפיות • סלמנדריים |    |
| סירנים | סירניים |    |
| חסרי זנב | חסרי זנב |    |
| ארכאובטרכיה | אסקפיים • בומביניים • עגולשוניים • ליופלמיים |    |
| מזובטרכיה | חפריתאים (מגופריים • חפריתיים • חפריתיים אמריקאים • שקעניתיים) •חסרי לשון (חסרי לשוניים • רינופריניים) |    |
| ניאובטרכיה | אילניתאים (סוגלוסיים • רינודרמטיים • מיובטרכיים • לפטודקטיליים • אלסודיים • בטרצ'יליים • קרפדות מקרינות • קליפוטוספליליים • אילניתיים • המיפרקטיים • אמפיגנטודונטים • הלאופריניים • דנדרובטיים • הילודיים • ארומובטיים • צנטרולניים • קרפדיים • ברכיספליים • אלופריניים • קראוגסטוריים • סטרבומנטליים • קיקלורמפידיים • אלאוטרודקטיים • לימנודינסטיים • אודונטופריניים • תלמטוביים) • מיקרוהילאים (ארטרולפתיים • מיקרוהיליים • ברוויסיפיטיים) • צפרדעים (המיסוטיים • היפרוליים • מנטליים • פטרופדיים • צפרדעיים • רקופוריים • פיקסיספלידיים • צרטובטרצ'ידיים • צפרדעי גוליית • דיקרוגלוסיים • צפרדעים מרקדות • ניקטיבטריכיים • אודונטובטרכיים • פרינוברצ'יים • פטיצ'דניים • רניקסיאלידיים) |    |
| --- | --- |
בקרת זהויות :  NLI: 987007546238505171
סגירת תיק פלילי

בישראל, סגירת תיק פלילי היא הליך מנהלי, הננקט במסגרת חקירה משטרתית בעניין חשד לעבירה פלילית. סגירת התיק הפלילי פירושה הפסקת החקירה בחשד זה, מבלי להעמיד את החשוד לדין פלילי.
כללי היסוד

סגירת תיק פלילי מוסדרת בסעיף 62 לחוק סדר הדין הפלילי [נוסח משולב], תשמ"ב-1982 (להלן "החוק"):
"ראה תובע שהועבר אליו חומר החקירה שהראיות מספיקות לאישום אדם פלוני, יעמידו לדין, זולת אם היה סבור שנסיבות העניין בכללותן אינן מתאימות להעמדה לדין..."
דהיינו, לפי הסעיף הסגירה אפשרית משני טעמים:
חוסר ראיות: אין ראיות מספיקות שיביאו להרשעתו של החשוד אם יועמד לדין.
נסיבות שאינן מתאימות להעמדה לדין: נמצאו ראיות לביצוע העבירה על ידי החשוד, אך חומרת המעשה, נסיבות אישיות של החשוד, שיקולי כוח-אדם של המדינה וכדומה מצדיקים הפסקת ההליך הפלילי, משום שברור שכתוצאה מכך לא ייגרם נזק לאינטרס הציבורי.
הודעה על סגירת התיק תמסר הן לחשוד והן למתלונן, ולחשוד תנתן אף הודעה על עילת הסגירה. החשוד רשאי לפנות בבקשה לשינוי עילת הסגירה והמתלונן רשאי לערור על עצם הסגירה. החל מ-1 בינואר 2019 עילת הסגירה תינתן רק לחשוד בעבירת מין או אלימות. חשוד בעבירה אחרת רשאי לברר את עילת סגירת התיק באמצעות פנייה למשטרה.
נסיבות שאינן מתאימות להעמדה לדין (בעבר: היעדר עניין לציבור)

ההחלטה שלא לחקור תלונה כלל ועיקר, כאשר טרם נאספו ראיות בעניינה ולמעשה מדובר באי חקירה משום ש"נסיבות העניין בכללותן אינן מתאימות לפתיחה בחקירה", מסורה, לפי סעיף 59 לחוק, בידיו של קצין משטרה בדרגת פקד, ובלבד שאין המדובר בעבירה מסוג פשע:
"נודע למשטרה על ביצוע עבירה, אם על-פי תלונה ואם בכל דרך אחרת, תפתח בחקירה; אולם בעבירה שאינה פשע רשאי קצין משטרה בדרגת פקד ומעלה להורות שלא לחקור אם היה סבור שנסיבות העניין בכללותן אינן מתאימות לפתיחה בחקירה או אם הייתה רשות אחרת מוסמכת על-פי דין לחקור בעבירה".
ההחלטה לסגור תיק מסיבה זו בהמשך התהליך מסורה בידי קצין משטרה המכהן כראש יחידת תביעות או קצין משטרה המשמש כתובע והוסמך לכך בעבירות מסוג עוון, ובידיו של פרקליט מחוז (או פרקליט בכיר שהוא הסמיכו לכך) בעבירות מסוג פשע.
היעדר אשמה לעומת חוסר בראיות

עם השנים נוצרה סיבה שלישית שזכתה לכינוי היעדר אשמה, דהיינו שאין שמץ של ראיות כנגד החשוד, ולמעשה החקירה מלמדת שאין כל בסיס לחשד שהועלה נגדו. בנסיבות אלה, ראוי שהתיק ייסגר ולא יותיר כתם ברישומיו של החשוד, כדברי סעיף 62(ב) סיפא:
"תיק שנסגר בשל חוסר אשמה, יימחק רישומו מרישומי המשטרה".
וכך מנחה פרקליט המדינה את ציבור התובעים בהידרשם לעילת הסגירה - "חוסר ראיות" מול "היעדר אשמה":
"אם הגיע התובע למסקנה כי אין בתיק ראיות מספיקות להעמדה לדין, עליו להכריע בדבר עילת הסגירה של התיק. בהקשר זה על התובע לשאול את עצמו: האם הראיות שבתיק מותירות ספק סביר לגבי חפותו של החשוד? אם התשובה לשאלה זו היא בחיוב, הרי שעילת הסגירה הראויה היא "חוסר בראיות מספיקות". אם התשובה היא שלילית, יש לסגור את התיק בעילה של "היעדר אשמה"."
שאלת העילה המתאימה נדונה בבג"ץ בעתירה של אדם שנחשד באונס וביקש להחליף את עילת סגירת התיק מ"חוסר ראיות מספיקות" ל"העדר אשמה". העתירה נדחתה, בנימוק ש"חומר החקירה בעניינו של העותר כולל ראיות מחשידות, אשר, על-פי כל אמת מידה, מותירות ספק בדבר חפותו".
הערות שוליים

1 2  נוסח זה נקבע בתיקון מס' 82 לחוק סדר הדין הפלילי, שאושר בכנסת ב-19 בפברואר 2018; עד לתיקון זה נקראה עילת סגירה זו "היעדר עניין לציבור" או "חוסר עניין לציבור".
↑  חוק סדר הדין הפלילי (תיקון מס' 83), התשע"ח-2018, ס"ח 2745 מ-26 ביולי 2018
↑  הנחיה מספר 1.3 להנחיות פרקליט המדינה
↑  בג"ץ 4372/11 פלוני נ' מדינת ישראל, ניתן ב-17 בדצמבר 2015
סמוך למודע

תרשים המייצג את מודל הנפש הפרוידיאני
סמוך למודע, הידוע גם כפְּרֵה־מודע או קדם־מודע (באנגלית: Preconscious), על פי התאוריה הפסיכואנליטית, הוא כלל הזכרונות, הרגשות והמחשבות שאינם נמצאים במודעות האדם ברגע נתון, אך הם נגישים לתודעה, ולכן אינם נחשבים לא-מודעים לחלוטין. זהו הרובד האמצעי במודל הטופוגרפי של זיגמונד פרויד, המצוי בין הרובד המודע לבין הרובד הלא-מודע.
התכנים המצויים בחלק הסמוך למודע של האדם, כוללים זכרונות של אירועים אישיים, מידע שנצבר לאורך החיים (למשל הידע לגבי משמעותן של מילים), ידע לגבי מיומנויות נרכשות (למשל סדרת הפעולות לקשירת שרוכי נעליים או לנהיגה במכונית), מידע שהאדם חש שנמצא "על קצה הלשון", ועוד. ברגע שמיומנויות מסוג זה נרכשות, הן בדרך כלל מבוצעות מחוץ להכרה המודעת, אך תשומת לבו של האדם יכולה להיות מופנית אליהם בקלות יחסית, או עם מאמץ מנטלי מסוים, לכשירצה בכך. על פי המודל הפרוידיאני, התכנים בסמוך למודע אינם מודחקים, כפי שמתרחש במקרה של תכנים קשים להתמודדות שמודחקים אל הלא-מודע, ולכן תכנים שבסמוך למודע זמינים בקלות להיזכרות והעלאה למודע.
תפקיד נוסף שממלא הסמוך למודע, על פי המודל, הוא תפקיד של צנזור - זהו החלק בו רעיונות לא רצויים עוברים אל הלא-מודע, בעוד תכנים נוחים להתמודדות נותרים זמינים למודעות ברובד הסמוך למודע או המודע.
למרות שהתיאוריה הפסיכואנליטית מוכרת בפסיכולוגיה הפופולרית, מופנית כלפיה ביקורת לא מעטה. יש הטוענים כי היא אינה מבוססת מדעית, ואף יכולה להיחשב לפסאודו־מדע. קיימת גם ביקורת על האפקטיביות הנמוכה של הטיפול הפסיכואנליטי.
הערות שוליים

↑  Frederick Crews, The Verdict on Freud, Psychological Science 7, 1996-03, עמ' 63–68 doi: 10.1111/j.1467-9280.1996.tb00331.x
↑  Mario Bunge, The philosophy behind pseudoscience, Skeptical Inquirer, 2006, עמ' 29-37
↑  Evan Mayo-Wilson et al, Psychological and pharmacological interventions for social anxiety disorder in adults: a systematic review and network meta-analysis, The Lancet Psychiatry 1, 2014-10, עמ' 368–376 doi: 10.1016/S2215-0366(14)70329-3
↑  Xinyu Zhou et al, Comparative efficacy and acceptability of psychotherapies for depression in children and adolescents: A systematic review and network meta-analysis, World Psychiatry 14, 2015-06, עמ' 207–222 doi: 10.1002/wps.20217
סמולביצ'י (מחוז משנה)

מחוז משנה סמולביצ'י (בבלארוסית: Смалявіцкі раён; ברוסית: Смолевичский район) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סמולביצ'י.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סמולביצ'י 42,917 בני אדם. ההרכב האתני של האוכלוסייה במחוז היה: 90.72% בלארוסים, 6.58% רוסים, 1.05 אוקראינים ו-1.65% אחרים. שפות הדיבור הנפוצות: בלארוסית (73.24%) ורוסית (23.78%).
סלנויה

| סלנויה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: טורפי מדגסקר
סוג:: סלנויה
מינים
 Salanoia concolor  Salanoia durrelli
שם מדעי
 Salanoia ‏גריי, 1865
תחום תפוצה


סלנויה (שם מדעי: Salanoia) הוא סוג של טורפים ממשפחת טורפי מדגסקר החיים במזרחו של האי מדגסקר.
מינים אלה הם בעלי פרווה חומה וזנב ארוך, שיניים חדות והם חיים על הקרקע ביערות או בביצות שונים שם הם מחפשים יצורים קטנים לאכול. לא ידוע הרבה אודותיהם.
בעבר היה רק מין אחד בסוג, אך ב-2010 התגלה המין סלנוית דורל למדע, באזור אגם אלאוטרה שבמרכז מדגסקר והוא שויך לסוג זה.
ישנם 2 מינים בסוג:
סלנויה חומת-זנב (Salanoia concolor) - מצויה בסכנה בטבע
סלנוית דורל (Salanoia durrelli)
סטפן דיון

סטפן מוריס דיון (בצרפתית: Stéphane Maurice Dion; נולד ב-28 בספטמבר 1955) הוא שגרירה של קנדה בגרמניה ושליח מיוחד לאיחוד האירופי. שימש כשר החוץ של קנדה מנובמבר 2015 עד ינואר 2017. כיהן כמנהיג המפלגה הליברלית בקנדה וראש האופוזיציה בפרלמנט הקנדי בשנים 2006–2008. חבר פרלמנט לשעבר מטעם מחוז בקוויבק. הוא מחזיק בדוקטורט למדעי המדינה ולימד באוניברסיטה טרם כניסתו לחיים הפוליטיים באמצע שנות התשעים.
ראשית חייו

דיון נולד בקוויבק סיטי, למשפחה קתולית ממוצא צרפתי. הוא היה השני מבין חמישה ילדים. אמו דניס הייתה סוכנת נדל"ן שנולדה בצרפת ואביו לאון היה איש אקדמיה. הוא למד מדעי המדינה באוניברסיטת לאוול באותה מחלקה שבין מייסדיה היה אביו. שם גם פגש את אשתו לעתיד, ג'נין קרייבר. לאחר שסיים את לימודי תואר שני נסע עם אשתו להמשך לימודים בצרפת במכון למדע המדינה בפריז, שם קיבל את תואר הדוקטורט בשנת 1983. בין השנים 1984–1996 לימד מינהל ציבורי באוניברסיטת מונטריאול.
קריירה פוליטית

מעורבותו הראשונה בפוליטיקה של סטפן דיון, הייתה בזמן משאל העם שנערך בקוויבק בשנת 1995 בשאלת ההיפרדות מקנדה. דיון ששימש אז כמרצה באוניברסיטת מונטריאול היה מעורב במערכה המוצלחת לשכנוע תושבי קוויבק לתמוך בהישארות במסגרת קנדה. פעילותו הנמרצת בנושא זה משכה את תשומת לב של ראש-ממשלת קנדה באותו תקופה, ז'אן קרטיין, שהזמין אותו בינואר 1996 להצטרף לממשלתו כשר לתיאום בין-שלטוני האחראי על הקשרים בין הממשלה הפדרלית לפרובינציות.
בשנת 2004 מונה לשר לאיכות הסביבה בממשלתו של פול מרטין. בדצמבר 2006 ניצח בבחירות המקדימות לראשות המפלגה הליברלית והפך ליושב ראש האופוזיציה. במערכת הבחירות שנערכה בשנת 2008 הדגיש דיון את נושא איכות הסביבה, המאבק בעוני וצימצום הפערים הכלכליים-חברתיים.
בבחירות שנערכו ב-14 באוקטובר 2008, נחלש כוחה של המפלגה הליברלית ל-77 מושבים, וסטיבן הרפר, מנהיג המפלגה השמרנית, נבחר שוב לתפקיד ראש הממשלה. בעקבות כישלונו בבחירות, הודיע דיון שיעזוב את תפקיד מנהיג המפלגה הליברלית עד חודש מאי 2009. דיון הוא החבר השני בהיסטוריה של המפלגה הליברלית הקנדית שנבחר לראשות המפלגה, אך לא לראשות הממשלה (הראשון היה אדוארד בלייק, מנהיג המפלגה בין השנים 1880-1887).
ב-27 בנובמבר, 6 שבועות בלבד לאחר הבחירות, איים דיון להפיל את הממשלה בהצבעת אי אמון, ואף חבר לשתי המפלגות האחרות באופוזיציה, על מנת להקים ממשלת קואליציה חלופית בראשותו, דבר שלא נעשה קודם לכן מעולם בהיסטוריה הקנדית. ראש הממשלה הרפר נפגש עם המושלת הכללית מיקאל ז'אן ושכנע אותה בצורך להקפיא את פעילות הפרלמנט עד סוף ינואר 2009, בקשה שנענתה בחיוב. בעקבות כישלונו בהקמת הממשלה החלופית גברה הביקורת על תפקודו של דיון, והוא נאלץ להקדים את התפטרותו. ב-10 בדצמבר 2008 נבחר לתפקיד במקומו מייקל איגנטייף. לאחר שגם איגנטייף הפסיד בבחירות התמנה לתפקיד ג'סטין טרודו שניצח בבחירות בשנת 2015 ומינה את דיון לשר החוץ בממשלתו. דיון הוחלף בינואר 2017 והוכרז כי הוא ימונה לשגריר קנדה לאיחוד האירופי וגרמניה. הוא החל בתפקידו בחודש מאי, אך בעקבות התנגדות של האיחוד לכך ששגריר אליהם יתפקד במקביל כשגריר למדינה מעמדו ירד לדרגה של "שליח מיוחד" לאיחוד.
יחסו לישראל

דיון עמד על מחויבותו ליחסי ידידות עם ישראל והביע תמיכה מלאה בזכותה להתקיים במזרח-התיכון בשלום ובביטחון. הוא עמד על הערכים הדמוקרטים המשותפים לקנדה וישראל. בזמן מלחמת לבנון השנייה ביקר דיון את התמשכות פעולותיה של ישראל בלבנון וקרא להשגת הפסקת אש בהקדם האפשרי. הוא טען שביקורתו על מדיניות ממשלת ישראל נעשית מנקודת מבט של ידיד ישראל שסבור שהתמשכותה של המלחמה לא תביא תועלת לישראל.
הערות שוליים

↑  Chase, Steven; Zilio, Michelle (2 במאי 2017). "Stephane Dion's 'super ambassador' role nixed amid EU concerns". The Globe and Mail. {{cite news}}:  (עזרה)
| --- | --- |
בקרת זהויות :  NLI: 987007447413105171  BIBSYS: 90574560  BNE: XX1737155  BnF: cb12382032q (data)  CiNii: DA06077096  GND: 132004615  ISNI: 0000 0000 8088 9436  LCCN: n88667170  NTA: 191593680  SUDOC: 032875541  S2AuthorId: 52031767  VIAF: 9929952   WorldCat (עם VIAF): 9929952
סוכנות הידיעות אעמאק

| --- | --- |

 מייסד:  בראא כאדכ ושבעה אנשים נוספים
 בעלים:  המדינה האסלאמית 
 תאריכי הופעה:  14 באוגוסט 2014 – הווה (10 שנים) 
 שפה:  ערבית, אנגלית 
 
סוכנות הידיעות אעמאק (באנגלית: Amaq News Agency; בערבית: وكالة أعماق الإخبارية, בתעתיק מדויק: וכאלת אעמאק אלאח'באריה) היא סוכנות ידיעות המקושרת לארגון המדינה האסלאמית (דאעש). לעיתים קרובות זהו שופר התעמולה הראשון שהמדינה האסלאמית נוהגת לפרסם באמצעותו הצהרות בדבר קבלת אחריות לפיגועי טרור במדינות המערב. במרץ 2019, סוכנות הידיעות אעמאק הוגדרה כארגון טרור זר על ידי מחלקת המדינה של ארצות הברית.
היסטוריה

העיתונאי הסורי בראא כאדכ (براء كادك), אשר הצטרף לדאעש בסוף 2013, היה בין מייסדי סוכנות הידיעות אעמאק, כמו גם שבעה אנשים נוספים שעבדו במקור עבור רשת חדשות חאלב. לפי הניו יורק טיימס לסוכנות יש קשר ישיר עם ארגון המדינה האסלאמית. שם הארגון נלקח מהשם הערבי של עמק אמוק בנפת האטיי בטורקיה המודרנית, המוזכר בחדית' כמיקום בו יהיה "ניצחון אפוקליפטי על הלא-מאמינים".
אעמאק זוהתה לראשונה על ידי קבוצת הייעוץ האמריקאית "SITE Intelligence Group", אשר עוקבת אחר פעילות מקוונת של ארגוני עליונות לבנה וארגונים ג'יהאדיסטיים, במהלך המצור על כובאני בשנת 2014, כאשר לוחמי דאעש שיתפו ביניהם את עדכוני החדשות של הסוכנות. אעמאק התפרסמה יותר לאחר שהחלה לפרסם הצהרות נטילת אחריות לפיגועי טרור במדינות מערביות, כגון פיגוע הירי בסן ברנרדינו ב-2015, כאשר דאעש קיבל אחריות באופן רשמי למחרת הפיגוע. בנוסף, צלם של סוכנות הידיעות אעמאק היה הראשון שצילם את הכיבוש של תדמור ב-2015.
ב-2015 השיקה אעמאק אפליקציית מובייל והזהירה מפני גרסאות לא-רשמיות של האפליקציה שעלולות לשמש לצורך ריגול אחרי המשתמשים. אעמאק עושה גם שימוש בחשבון טלגרם. בעבר היה לסוכנות הידיעות בלוג מבוסס וורדפרס, אך הוא הוסר ללא הסבר באפריל 2016.
ב-31 במאי 2017 פורסם בפייסבוק שהמייסד של סוכנות הידיעות אעמאק, בראא כאדכ, נהרג יחד עם בתו בהתקפה אווירית אמריקאית על העיירה אלמיאדין אשר במזרח סוריה. סוכנות רויטרס לא הצליחה לאמת את הידיעה. ב-27 ביולי 2017 ארצות הברית אימתה שכאדכ נהרג בהתקפה אווירית אמריקנית בפאתי אלמיאדין שבוצעה בין ה-25 ל-27 במאי 2017.
ביוני 2017 עצרה משטרת גרמניה גבר סורי בן 23 שזוהה רק כמוחמד ג., והאשימה אותו על כך שהיה בקשר עם המפגע שביצע את ההצתה של המרכז הקהילתי המוסלמי במאלמה בשוודיה ב-2016 במטרה להעביר את המידע לסוכנות הידיעות אעמאק.
ב-21 במרץ 2019 הגדירה מחלקת המדינה של ארצות הברית באופן רשמי את סוכנות הידיעות אעמאק כחלק מארגון המדינה האסלאמית, ולפיכך היא הוגדרה בפועל כארגון טרור זר.
ב-22 במרץ 2024 נטל מחוז ח'וראסאן של המדינה האסלאמית אחריות על הפיגוע בקרוקוס סיטי הול ברוסיה באמצעות סוכנות הידיעות אעמאק. בכירים אמריקאים אימתו זאת זמן קצר לאחר מכן.
הערות שוליים

1 2 3 4  Callimachi, Rukmini (14 בינואר 2016). "A News Agency With Scoops Directly From ISIS, and a Veneer of Objectivity". The New York Times. p. 10. נבדק ב-5 באוגוסט 2016. {{cite news}}:  (עזרה)
1 2  "Amendments to the Terrorist Designations of the Islamic State of Iraq and Syria". U.S. Embassy in Georgia. 21 במרץ 2019. נבדק ב-29 באפריל 2022. {{cite web}}:  (עזרה)
↑  AFP (31 במאי 2017). "Un fondateur d'Aamaq, l'agence de propagande de l'EI, tué en Syrie". Le Monde. נבדק ב-11 ביולי 2019. {{cite news}}:  (עזרה)
↑  Russon, Mary-Ann (2 ביוני 2016). "Islamic State: Fake version of Isis Amaq news app is spying on its supporters". International Business Times. נבדק ב-11 ביולי 2019. {{cite news}}:  (עזרה)
↑  Fahmy, Omar; Knecht, Eric (16 ביולי 2016).  Clarke, David (ed.). "Islamic State claims responsibility for Nice attack – Amaq news agency". Reuters. The Thomson Reuters Trust Principles. נבדק ב-19 באוגוסט 2017. {{cite news}}:  (עזרה)
↑  "Founder Of Islamic State News Agency Reported Killed In U.S. Air Strike". RFE/RL. 2 ביוני 2017. נבדק ב-11 ביולי 2019. {{cite news}}:  (עזרה)
↑    Reuters News Agency, ‏US-led coalition strike 'kills founder of Islamic State media outlet Amaq', The Telegraph, 31 May 2017
↑  "Coalition removes ISIS leaders from battlefield". U.S. Central Command. 27 ביולי 2017. נבדק ב-11 ביולי 2019. {{cite news}}:  (עזרה)
↑  Dearden, Lizzie (9 ביוני 2017). "Isis propagandist who linked terrorists with Amaq 'news agency' arrested in Germany". The Independent. ארכיון מ-2017-06-09. נבדק ב-11 ביולי 2017. {{cite news}}:  (עזרה)
↑  "Amendments to the Terrorist Designations of the Islamic State of Iraq and Syria". United States Department of State. Bureau of Public Affairs. 21 במרץ 2019. ארכיון מ-14 באפריל 2019. נבדק ב-11 ביולי 2019. {{cite news}}:  (עזרה)
↑  S.A, Telewizja Polska. "ISIS claims responsibility for attack near Moscow". tvpworld.com (בפולנית). נבדק ב-2024-03-22.